Як я ўжо казаў, да гэтых спекулятыўных абагульненняў адносна беларусаў легітымна могуць прыходзіць толькі беларусы. Бо калі гэта паляк кажа: “Беларусы не ўмеюць працаваць ці працуюць так, быццам ім непатрэбныя грошы”, — дык мы яму гэта абавязкова не прабачым. А нашым, свойскім, не толькі можна, але і трэба. Дрэнны допіс беларуса пра беларусаў выклікае тону лайкаў і мільён рэпостаў.